જોકે, ADG (ટેલિકૉમ) પીકે તિવારીએ અમારા સહયોગી ટાઈમ્સ ઑફ ઈન્ડિયા સાથે વાત કરતા જણાવ્યું કે, ‘આ સારું છે કે, આટલી મોટી સંખ્યામાં ડિગ્રી ધારકોએ અરજી કરી છે. અમે તેમને અન્ય કાર્યોમાં પણ લગાવી શકીશું. ટેક્નિકલ કેન્ડિડેટ્સને જલ્દી પ્રમોશન પણ મળશે અને તે અમારા વિભાગ માટે ખૂબ ઉપયોગી સાબિત થશે.’ તેમણે જણાવ્યું કે, આ વખતથી ટેસ્ટની પેટર્ન બદલામાં આવી રહી છે. ટેસ્ટમાં જનરલ નૉલેજ, બેઝિક મેથ્સ અને રીઝનિંગના સવાલો પૂછાશે.